Ila skole (Trondheim)

Ila skole er en barneskole (1-7. trinn) i Ila i Trondheim. Skolen er en kombinert barneskole og mottaksskole for minoritetsspråklige elever i Trondheim. Trondheim kommune - Håndbok for Ila skole

 Historie 
Ila skole ble etablert i 1770 av biskop Marcus Frederik Bang og er Trondheims eldste barneskole. Det eldste skolebygget er skipperhuset i krysset Skolegata og Mellomila. I 1839 ble det bygget nye skolebygg i området Østre Ila og Mellomila og i 1877 fikk skolen gymsal og klasserom i et murbygg som ble opplyst av gassbluss. Disse byggene står også per 2023 og huser Steinerskolen i Trondheim.

I 1921 sto skolens nåværende bygg ferdig. Det er det fjerde skolebygget i rekken og var tegnet av professor og Olaf Nordhagen.

I 2000 ble Trondheims innføringsklasse for minoritetsspråklige elever lagt under Ila skole. I 2004 til 2005 gjennomgikk skolen en totalrehabilitering forberedt til å være en kombinert barneskole og mottaksskole.

 Utmerkelser 
I 2004 ble skolen tildelt Benjaminprisen for sitt arbeid mot rasisme og diskriminering.

Ila skole ble tildelt Dronning Sonjas skolepris i 2016. I juryens begrunnelse for tildeling av prisen ble det fremhevet at skolen har en «helhetlig og systematisk verditenkning, og ved å praktisere likeverd og inkludering i alle ledd».adressa.no (29. november 2016): Dronningen overrasket av dans i skolegården hentet 31. januar 2024

Referanser

Eksterne lenker
 Ila skole

Kategori:Barneskoler i Trøndelag
Kategori:Skoler i Trondheim
Skole, Ila
Kategori:Vinnere av Benjaminprisen
Kategori:Byggverk fullført i 1921
Kategori:Utdanningsinstitusjoner etablert i 1770
Kategori:Dronning Sonjas skolepris